Сравнение на учебните планове на обучението в ПН 1.3 Педагогика на обучението по музика“ ОКС „Магистър“ в следните висши училища:
[bookmark: _GoBack]АМТИИ „Проф. Асен Диамандиев“, ПУ „П. Хилендарский“ и  ВТУ „Св. св. Кирил и Методий“

Сравнението е направено на база следните критерии:
Критерий №1 – общо представяне на учебния план. Структуриране.
Критерий №2 – Присъствие на задължителните дисциплини, съгласно ДОС и Постановление на МОН за придобиване на професионална квалификация „Учител по…“
Критерий №3 – дисциплини, допълващи професионалната квалификация на учителя по музика.
Критерий №4 – Съотношение задължителни-избираеми-факултативни дисциплини
Критерий №5 – Начин на дипломиране. Варианти. Дисциплини, осигуряващи подготовката за ДИ.

I. АМТИИ „Проф. Асен Диамандиев“
Обучението в магистърска степен за специалност „Педагогика на обучението по музика“ се осъществява в редовно обучение.
Обучението по музика в ОКС „Магистър“ е представено с учебни планове в два варианта, в зависимост от базовата ОКС:
-1-годишно (дву-семестриално) обучение за студентите, завършили същата специалност в АМТИИ или друго ВУ в България;
-1,5-годишно обучение (три-семестриално) за студенти, които имат базово музикално образование, различно от Педагогика на обучението по музика.

Двата учебни плана са разгледани паралелно, с извеждане на различията.

Критерий №1
Общо представяне и структуриране
Учебните планове (за дву- и три-семестриалното обучение) съдържат текстова и таблична част и са организирани модулно.
Формални характеристики - титулната страница съдържа всички основни идентификационни параметри. Професионална квалификация – Магистър – педагог по МУЗИКА
Таблична част – съдържа изучаваните дисциплини по категории – Задължителни, Избираеми, Факултативни, номер и наименование на дисциплината, хорариум по години и семестри, кредити, извънаудиторна заетост, организация на обучението

Извод: По този критерий няма разлики между 2- и 3-семестриалното обучение.

Критерий №2. Задължителни дисциплини съгласно нормативните изисквания за придобиване на професионална квалификация „Учител по…“
Те присъстват само в Учебния план на 3-семестриалното обучение, защото при 2-семестриалното обучение студентите вече са ги изучавали в ОКС „Бакалавър“.
Представени са в началото на таблицата. Обособени са в два модула (групи):
Модул с обособени педагогически, психологически и методически дисциплини:
Психология, Педагогика, Методика на обучението по музика в детска градина, Методика на обучението по музика в средно училище, Приобщаващо образование, ИКТ в обучението, Компетентностен подход и иновации.
Модул с обособени педагогически практики:
Хоспитиране, Текуща педагогическа практикаи и Стажантска практика, всички диференцирани - за детска градина и училище.
Всички те са заложени с минималния брой часове, според наредбата на МОН.
Специфична особеност:
При Учебен план за 3-семестриално обучение Методиката и практиките са диференцирани по образователна степен (детска градина / училище), което създава висока степен на професионална насоченост и съответствие с квалификацията „Магистър-педагог по музика“.

Наред със задължителните дисциплини по Наредбата за учител, и в двата учебни плана има модул задължителни дисциплини, които са специализиращи и актуални дисциплини – Съвременни тенденции в музикалната педагогика, История на музикалното възпитание, Педагогическа диагностика, Психология на надареността и работа с надарени деца, Дирижиране на хор от клавир.

Извод: 
Различията при 2- и 3- семестриалния учебен план се изразяват единствено в присъствието на дисциплините по Наредбата за учител при Учебен план за 3-семестриалното обучение.
Има пълно съвпадение на изучаваните дисциплини, с изключение на дисциплината Дирижиране на хор от клавир (3-сем. обучение), която е заменена с единствената задължителна практическа – Педагогическа практика в клас (2-сем. обучение).

Критерий №3 Допълващи професионалната квалификация дисциплини
Това са избираеми и факултативни дисциплини, които съвпадат при двата учебни плана.
Избираеми дисциплини – Пиано (само за 3-семестриалното обучение), Академично писане, Съвременна музикална култура, Музикална педагогика и музикотерапия, Технология на хармоничния клавирен съпровод, Аранжимент в дигитална среда.

Факултативни дисциплини – Напълно съвпадат при двата учебни плана. Предвидени са: Чужд език
Извод: По този критерий няма разлики между 2- и 3-семестриалното обучение.

Критерий №4
Съотношение дисциплини
Съотношението между задължителни, избираеми и факултативни дисциплини осигурява:
· стабилна фундаментална подготовка
· възможност за индивидуализиране на обучението
· разширяване на компетентностите съобразно професионалния профил

Критерий №5
Дипломиране. Варианти. Дисциплини, осигуряващи подготовката за ДИ
Условията за Дипломиране при двата учебни плана са едни и същи - Защита на дипломна работа.
Осигуряване на подготовка за държавни изпити
И двата Учебни плана съдържат дисциплини, обезпечаващи подготовката за разработване на дипломна работа- Академично писане, Педгогическа диагностика

ОБОБЩЕНИЕ
Обучението в магистърска програма „Педагогика на обучението по музика“ се осъществява в 2-и 3- семестъра, съобразно базовата ОКС „Бакалавър“, за което съществуват и два отделни учебни плана.
Като структура и съдържание двата учебни плана се покриват, с изключение на Задължителните дисциплини, регламентирани от МОН, за придобиване на учителска правоспособност, които присъстват само при 3-семестриалното обучение.

II. Пловдивски университет „Паисий Хилендарски“
Обучението в магистърска степен за специалност „Педагогика на обучението по музика в детска градина и средно училище“ се осъществява в редовна и задочна форма.
Задочното обучение е с продължителност 3 семестъра и е за студенти, завършили ОКС „Бакалавър“ в ПН 8.3 Музикално и танцово изкуство.
Учебният план на магистърската програма „Педагогика на обучението по музика“ в ПУ не е публично достъпен на официалния сайт на университета, поради което не може да бъде осъществен подробен структурен анализ. Това се приема като приемлива научна практика.


III. Великотърновски университет „Св. св. Кирил и Методий“
Обучението в магистърска степен за специалност „Педагогика на обучението по музика“ се осъществява в редовна и задочна форма.
Обучението по музика в ОКС „Магистър“ в редовна форма се осъществява в 3 семестъра за студентите, завършили същата или друга специалност в ОКС „Бакалавър“ или „Магистър“.
Извод: Няма диференцирани учебни планове за специалисти (с базова ОКС „Бакалавър“ – Педагогика на обучението по музика) и неспециалисти.

Критерий №1
Учебният план е структуриран компактно и ясно. Професионална квалификация: Музикален педагог, Учител по музика. Отличителна особеност е посочването на форма на контрол за всяка дисциплина.

Критерий №2
Задължителните дисциплини, регламентирани с наредбата от 05.02.2021 г на МОН, за придобиване на професионална квалификация „Учител по...“ в Приложение № 3 не са обособени отделно, а следват реда на изучаване по семестри. Като хорариум надхвърлят задължителния минимум часове, определен от МОН.
Задължителният блок включва силно развит историко-теоретичен компонент с последователно разгърната музикалноисторическа подготовка.
Извод: Липсва яснота относно задължителния характер на дисциплините, изучавани от част от студентите в бакалавърска степен ПОМ. Липсва диференциация по отношение на обучението по методика и практиките.

Критерий №3
Допълващи дисциплини
Избираеми дисциплини – представени са в две основни групи дисциплини:
Първа група избираеми дисциплини – педагогически, психологически и образователно-управленски и частно-дидактически.
Втора група избираеми дисциплини – интердисциплинарни и приложно-експериментални дисциплини и дисциплини, свързани със спецификата на професионалната квалификация.
Списъкът с Факултативните дисциплини
Извод: Задължителнте дисциплини се свеждат до тези по Наредбата за придобиване на квалификация „Учител“, но със завишен хорариум, и две други – Български музикален фолклор в учебниците по музика и Музикотерапия.

Критерий №4
Балансът между дисциплинарните групи е стабилен, без изразена доминация на конкретен блок.

Критерий №5
Дипломирането се осъществява чрез два варианта, които са многокомпонентни, но без детайлно конкретизиране на съдържанието на теоретичния компонент.

Първи вариант:   	     1. Държавен изпит
2. Държавен (практико-приложен) изпит 
Втори вариант:	      1. Държавен (практико-приложен) изпит
3. Защита на дипломна работа.
Осигуряване на подготовка за държавни изпити
Учебният план не включва дисциплини, обезпечаващи подготовката за разработване на дипломна работа.

Извод:
Обучението в магистърска програма „Педагогика на обучението по музика“ се осъществява в 3- семестъра за всички студенти-специалисти (с базова ОКС „Бакалавър“ ПОМ) и неспециалисти.
Като структура и съдържание учебният план се фокусира върху задължителните дисциплини по Наредбата за учител, като са включени още две задължителни дисциплини.
Дипломирането е в два варианта – теоретичен и практически, като не са включени дисциплини, подпомагащи подготовката на дипломна работа.

Заключение (ОКС „Магистър“)
Анализираните учебни планове на магистърските програми по специалност „Педагогика на обучението по музика“ на АМТИИ „Проф. Асен Диамандиев“ – Пловдив и Великотърновски университет „Св. св. Кирил и Методий“ демонстрират нормативно съответствие с държавните изисквания за подготовка на педагогически специалисти и осигуряват условия за надграждане на професионалната квалификация на учителя по музика.
Различията между тях не се отнасят до нормативната валидност на обучението, а се проявяват в структурната организация на учебния план, начина на представяне на задължителните дисциплини и концепцията за дипломиране.
Учебният план на АМТИИ „Проф. Асен Диамандиев“ се характеризира с ясно разграничаване на два типа обучение – двусеместриално за специалисти и трисеместриално за неспециалисти, което позволява съобразяване на съдържанието на обучението с базовата подготовка на студентите.
Нормативно изискуемите дисциплини по педагогика, психология, методика и педагогически практики са включени в учебния план за трисеместриалното обучение, като са диференцирани по образователни степени (детска градина и училище). Тази диференциация създава висока степен на професионална насоченост и ясно съответствие между учебното съдържание и придобиваната квалификация „магистър – педагог по музика“. Наред с това в учебния план са включени специализиращи дисциплини, насочени към актуални проблеми на музикалната педагогика и развитието на съвременни професионални компетентности.
Учебният план на Великотърновски университет „Св. св. Кирил и Методий“ е структуриран компактно и се реализира в трисеместриална форма на обучение за всички студенти, независимо от базовата им образователна подготовка. Задължителните дисциплини следват реда на изучаване по семестри и не са обособени в самостоятелен нормативен блок, което намалява степента на яснота по отношение на тяхната регламентираност. Същевременно учебният план включва историко-теоретичен компонент. Липсва обаче ясно изразена диференциация на методическата подготовка и педагогическите практики по отношение на образователните степени, както и дисциплини, подпомагащи разработването на дипломна работа.
Извод: В съпоставка между двата университета учебният план на АМТИИ се характеризира с по-ясна структурна логика на професионалната подготовка и по-изразена диференциация на методическите и практическите дисциплини. 
Сравнителна таблица на обобщените анализи (магистърски програми)
Скала:
В — висока степен
С — средна степен
У — умерена степен
	Университет
	Структурна яснота
	Нормативно покритие
	Музикална специализация
	Педагогически обхват
	Избираемост
	Практическа насоченост
	Подготовка за ДИ

	АМТИИ „Проф. Асен Диамандиев“
	В
	В
	В
	В
	В
	В
	В

	ВТУ „Св. св. Кирил и Методий“
	С
	В
	С
	С
	У
	С
	У


Обобщение изводи
В обобщение може да се заключи, че:
· и двата учебни плана покриват нормативните изисквания на професионално направление 1.3 Педагогика на обучението по…;
· обучението в магистърска степен е насочено към надграждане на педагогическата и музикално-професионалната подготовка на бъдещите учители по музика;
· различията между програмите се проявяват предимно в структурната организация на учебния план, степента на диференциация на методическата подготовка и начина на дипломиране.
Наблюдават се две основни концептуални ориентации на магистърската подготовка:
· диференциран професионален модел, при който обучението се съобразява с базовата подготовка на студентите – характерен за АМТИИ;
· компактен академичен модел, при който обучението се реализира в единна структура за всички студенти – характерен за ВТУ.

Сравнителен синтез между бакалавърската и магистърската програма в АМТИИ
Сравнението между учебните планове на специалност „Педагогика на обучението по музика“ в ОКС „Бакалавър“ и „Магистър“ в АМТИИ „Проф. Асен Диамандиев“ показва ясно изградена последователност в подготовката на педагогическите специалисти по музика и логическа приемственост между двете образователни степени.
Бакалавърската програма има фундаментален характер и е насочена към изграждане на базисна професионална подготовка, която интегрира три основни компонента: музикално-теоретична подготовка, музикално-практическа подготовка и педагогическо-методическа подготовка. В рамките на тази степен се формират основните знания и умения, свързани както със същността на музикалното изкуство, така и с педагогическите и психологическите основи на обучението по музика. Значително място заемат и педагогическите практики, чрез които студентите придобиват първи системен опит в реална образователна среда.
Магистърската програма има надграждащ и специализиращ характер. Тя разширява и задълбочава професионалната подготовка чрез дисциплини, ориентирани към съвременните тенденции в музикалната педагогика, педагогическата диагностика, работата с надарени деца и развитието на аналитични и изследователски компетентности. Особеност на организацията на обучението е наличието на два варианта на учебен план – дву- и три-семестриален, съобразени с базовата подготовка на студентите. Тази диференциация позволява едновременно надграждане на подготовката на специалистите и осигуряване на педагогическа квалификация за студенти с друга музикална базова специалност.
В сравнителен аспект се установява, че бакалавърската и магистърската програма в АМТИИ функционират като последователни етапи в единна система за професионално развитие. Бакалавърската степен формира основния професионален профил на бъдещия учител по музика, докато магистърската степен осигурява задълбочаване и специализация на педагогическите и методическите компетентности, както и възможност за развитие на научно-изследователски умения.
В този смисъл обучението в АМТИИ „Проф. Асен Диамандиев“ демонстрира последователна образователна концепция, при която двете образователни степени се допълват функционално и създават условия за цялостна и устойчиво структурирана подготовка на педагогически специалисти в областта на музикалното образование.

